такова ниво, че дори и да се продава на много ниски цени, въздействието му не може да се счита за значително.
 (65)
 Мерките, наложени срещу КНР, са се отразили положително върху икономическото състояние на ПС, тъй като при повечето от показателите за вреда се наблюдава положително развитие, а именно производството, обемът на продажбите и стойността на продажбите са се увеличили. Въпреки спада в потреблението ПС е успяла да повиши пазарния си дял. Рентабилността обаче значително се е понижила по време на РПП. ПС не е била в състояние да достигне заплануваната печалба, изчислена на 5 % в предварителното разследване, за да може да осигури развитието си. В този смисъл се прави заключението, че на ПС е била нанесена съществена вреда по смисъла на член 3, параграф 5 от основния регламент и че финансовото ѝ състояние продължава да е уязвимо.
 Е. ВЕРОЯТНОСТ ОТ ПОВТОРЕНИЕ НА ВРЕДАТА
 (66)
 В съображения 39 и 40 по-горе се прави заключението, че изтичането на срока на действие на мерките най-вероятно би довело до съществено увеличаване на дъмпинговия износ от КНР за Съюза.
 (67)
 Както бе посочено по-горе, китайските производители са в състояние да пренасочат голяма част от износа си към пазара на Съюза, в случай че мерките бъдат отменени. Според искането за преразглеждане китайският производствен капацитет е достигнал 320 000 тона през 2009 г., като свободният капацитет е поне 20 000 тона. Освен това изглежда, че другите пазари за износ, като Япония, Тайланд и САЩ, не биха били в състояние да поемат този свободен капацитет, поради което той най-вероятно ще бъде насочен към пазара на Съюза.
 (68)
 Що се отнася до цените, статистиката за износа на КНР сочи, че цената на разглеждания продукт за САЩ е била близка до цената, на която той се е изнасял за Съюза при РАУ. Катийските цени за другите пазари за износ са били по-високи.
 (69)
 Въпреки това, като се има предвид, че китайските цени подбиват цените на ПС с 11 %, в случай че се допусне прекратяване на мерките, е много вероятно китайските износители да продължат да действат по същия начин, за да могат да си възвърнат изгубения пазарен дял. Такова поведение, придружено със способността им да доставят значителни количества от разглеждания продукт на пазара на Съюза, би имало силно отрицателно въдействие върху ПС, и по-специално върху рентабилността ѝ.
 (70)
 Предвид гореизложеното бе направено заключението, че по всяка вероятност отмяната на мерките би довела до повторение на вредата в резултат на дъмпинговия внос с произход от КНР.
 Ж. ИНТЕРЕС НА СЪЮЗА
 1. Предварителна бележка
 (71)
 В съответствие с член 21 от основния регламент бе проучен въпросът, дали запазването на съществуващите антидъмпингови мерки не би било в противоречие с интереса на Съюза като цяло.
 (72)
 Определянето на интереса на Съюза се основава на оценка на всички засегнати интереси, т.е. тези на ПС, на вносителите/търговците, както и на ползвателите и доставчиците на разглеждания продукт.
 (73)
 При предходните разследвания бе счетено, че приемането на мерки не е в противоречие с интереса на Съюза. Освен това настоящото разследване представлява преразглеждане с оглед изтичане на